kardosdrur/scandi-wiki huggingface dataset:
Metropolzonen

Metropolzonen er et område i København mellem middelalderbyen og Vesterbro. Betegnelsen blev lanceret i 2006 af borgmestrene Ritt Bjerregaard og Klaus Bondam.

Zonen afgrænses af Kalvebod Brygge, Frederiksholms Kanal, Stormgade, Vester Voldgade, Jarmers Plads, H.C. Andersens Boulevard/Gyldenløvesgade, Sankt Jørgens Sø, Gammel Kongevej, Trommesalen, Vesterbrogade, Reventlowsgade, Tietgensbroen og Bernstorffsgade, og indeholder således både Rådhuspladsen, Glyptoteket, Tivoli, Scala, Cirkusbygningen, Dagmar Teatret, Dansk Design Center, Palads Teatret, Tycho Brahe Planetarium og Hovedbanegården.

Derudover præges området af hoteller (fx Hotel Astoria, Radisson Blu Royal Hotel, Hotel Imperial, Copenhagen Plaza, Scandic Hotel Copenhagen) og erhvervshovedsæder (fx Axelborg, Dagmarhus, Panoptikonbygningen).

Området opstod oprindeligt i 1880'erne som et forlystelseskvarter. Dengang blev Vesterbrogades inderste forløb kaldt Vesterbros Passage.

Københavns Kommune igangsatte i 2007 et udviklingsprojekt for området.

Kilder

Kvarterer i Indre By (København)
Smyril Line

Smyril Line er et færøsk shippingselskab, der forbinder Færøerne med Danmark og Island. Tidligere sejlede det også til Norge og Storbritannien. "Smyril" er færøsk for dværgfalk.

Fra 1983 sejlede firmaet med en stor, moderne multifunktionsfærge ved navn MV Norröna, en svenskbygget færge fra 1973 der før gik under navnet Gustav Vasa. Denne blev erstattet af Norröna, bygget i Lübeck i 2003. Den store indkøbspris på omkring €100 millioner bragte Smyril Line i store finansielle problemer, der resulterede i at selskabet til sidst måtte støtte fra Lagtinget for at undgå en konkurs. I dag ejes holdingselskabet af Framtaksgrunnur Føroya (færøske stats udviklingsfond) 33,6%; Lagtinget 23,6%, TF Holding 20,7% og en shetlandsk udviklingsfond, de resterende procent af nogle mindre aktieejere.

Smyril Line sejler mellem havnene Hirtshals, Thorshavn og Seyðisfjörður. Overfarten fra Hirtshals til Thorshavn tager 38 timer om vinteren og 30 timer om sommeren. Overfarten fra Thorshavn til Seyðisfjörður tager 15 timer og sejles kun i sommerperioden. Tidligere sejlede Smyril Line også til Lerwick på Shetlandsøerne, Scrabster i Skotland og Bergen i Norge.

Galleri

Noter

Eksterne henvisninger 
 Smyril Line 

Rederier fra Færøerne
Offentligt ejede virksomheder fra Færøerne
Guayabera

Guayabera (mexikansk bryllupsskjorte), en løsthængende herreskjorte, som er populær i Latinamerika, Caribien, Filippinerne og Zimbabwe.

Eksterne henvisninger 
 Cuba gør Guayabera-skjorten officielt klædningsstykke (engelsk)  

Skjorter
Johnny Hoogerland

Johnny Hoogerland (født 13. maj 1983) er en hollandsk tidligere landevejscykelrytter.

Han blev professionel i 2004.

Referencer

Eksterne henvisninger 

 

Mandlige cykelryttere fra Nederlandene
Vedran Ćorluka

Vedran Ćorluka (født 5. februar 1986 i Derventa) er en kroatisk fodboldspiller, som spiller for Lokomotiv Moskva. Klubben offentligjorde købet den 27. Juni 2012. Han spiller også på det kroatiske landshold.

Klubkarriere

Starten 
Han startede med at spille fodbold i Dinamo Zagreb's ungdomshold, da han var otte år. Corluka's professionele karriere begyndte i 2003, men i løbet af den sæson, dog uden at optræde for førsteholdet. Han blev lånt ud til Inter Zaprešić, hvor han spillede en sæson for dem. Herefter kom han tilbage til Dinamo. Han var med på holdet da de vandt tre kroatiske mesterskaber i træk.

Manchester City 
Efter at have spillet for Dinamo Zagreb, blev han solgt til engelske Manchester City d. 2. august 2007. Ifølge kroatiske medier kostede han omkring £8 millioner og han underskrev en fem-årig kontrakt. 
Han kom hurtig med i Premier League. på trods af 6-0 nederlaget til Chelsea på Stamford Bridge, forsatte han i hans første sæson i England, hvor holdet endte på en 9. plads i ligaen og fik adgang til UEFA Cuppen's kvalifikations runder via UEFA fair play ranglisten. 
Han scorede sit første mål i 4-2 nederlaget til Aston Villa i den første weekend, i 2008-09 sæsonen.
I UEFA Cuppen's anden kvalifikations runde, der scorede han det afgørende straffespark i straffesparkskonkurrencen imod FC Midtjylland.
Han spillede hans sidste kamp for City imod Sunderland d. 31. august 2008, hvor han efter kampen kastede sin trøje ud til tilskuerne.

Tottenham Hotspur 
D. 1. september 2008 blev det offentliggjort, at Tottenham Hotspur havde købt ham for £5,5 millioner og han fik en seks-årig kontrakt. Imod Stoke City d. 19 oktober, der blev han stærkt skadet. Efter at have fået et knæ under hagen, af holdkammeraten Gomes, der blev han kørt til hospitalet, hvor der blev konstateret, at der ikke var skaderne ikke var så slemme. 
Han scorede sit første mål for Tottenham i 2-2 kampen imod Bolton d. 3 oktober 2009.

Landsholdet 
Han spiller jævnligt på landsholdet, hvor han fik debut imod de daværende italienske verdensmestre d. 16 august 2006.

Eksterne henvisninger 

Fodboldspillere fra Tottenham Hotspur F.C.
Fodboldspillere fra Dinamo Zagreb
Fodboldspillere fra Manchester City F.C.
Fodboldspillere fra Kroatien
Fodboldspillere fra Bayer 04 Leverkusen
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Aage Bugge

Aage Bugge (26. marts 1874 i Ryde ved Holstebro – 12. december 1949 i Hareskovby) var en dansk arkitekt.

Hans forældre var sognepræst, sidst i Torrild og Vedsted, Georg Nicolai Bugge og Frederikke Marie født Olsen. Aage Bugge blev tømrersvend, gik på teknisk skole og blev i 1898 optaget på Kunstakademiet, hvor han gennemgik arkitektskolen og dekorationsskolen (under professorerne Ferdinand Meldahl og Martin Nyrop). Han var med det Larsen'ske Rejselegat på studierejser til Sverige, Tyskland og Norditalien 1903 og tog afgang som arkitekt 1907. I studietiden var han ansat på Nyrops tegnestue som medhjælper ved opførelsen af Københavns Rådhus 1897-1904 og derigennem fik han et grundigt håndværksmæssigt og teknisk kendskab til arkitektur. Som sin generation blev også Bugge præget af Nyrops nationalromantik.

Han drev egen tegnestue i København 1906-1922 og derefter i Varde indtil 1944. I Varde fulgte Bugge tidens stilretninger og arbejdede først i nyklassicismen og nærmede sig siden funktionalismen. Han var desuden en komptetent og pietetsfuld kirkerestaurator.

Bugge var også assistent ved Polyteknisk Læreanstalt 1905-1922, medlem af svendekommissionen i Varde samt medlem af provstetilsynet i Øster og Vester Horne herreder. 

Han blev gift 3. november 1905 i København med Franciska (Fanny) Møller (28. juli 1882 i Nordby, Fanø – 28. marts 1996 i Odense), datter af birkedommer på Fanø, senere byfoged i Præstø, Jacob Ferdinand Møller og Hansine Beate Ziemer. 

Hans urne findes på Hareskovby Kirkegård.

Værker 
 Villa for instrumentmager Søegren, Bernstorffsvej 128, Hellerup (1916, udvidet af samme 1919)
 Præstegård i Lunde (1926)
 Handelsbanken, nu Danske Bank, Torvet i Varde (1928-29)
 Forsamlingshus i Hodde (1935)
 Nymindegab Kro (1937)
 Skole i Nørre Nebel (1940)
 Varde Bibliotek (1941, sammen med P. Riis Olsen)
 Helligåndskirken i Hvide Sande (1954, opført posthumt)
 Talrige restaureringer af kirker og kirkeinventar, bl.a. større restaureringer i Hostrup Kirke (1926); Kerte Kirke på Fyn (1930); Tjæreborg Kirke (1938) og Jerne Kirke i Sydvestjylland (1942)

Referencer

Kilder 
 Hanne Christensen, "Aage Bugge", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Danskere i 1900-tallet
Nationalromantiske arkitekter
Nyklassicistiske arkitekter
Ansatte ved Danmarks Tekniske Universitet
Fred. Olsen Cruise Lines

Fred. Olsen Cruise Lines er et norsk krydstogt-selskab med fire krydstogtskibe registreret på Bermuda. Selskabet blev grundlagt i 1848 og har hovedkontor i Ipswich, Suffolk i Storbritannien og er ejet af Bonheur og Ganger Rolf. Selskabet er en del af Fred. Olsen Group.

Selskabets drift 
Fred. Olsen Cruise Lines opererer med en flåde bestående af fire krydstogtskibe med destinationer i Canada, Caribien, Afrika og Europa. I maj 2006 annoncerede Fred. Olsen Cruise Lines at de planlægger et køb af et femte skip fra NCL Norwegian Cruise Line, tidligere kendt som Norwegian Crown. Det 34.242 tons tunge skib har 1.004 sengepladser og blev sat i drift første gang i 1988. Fred. Olsen Cruise Lines forventer at overetage skibet i november 2007 og have det klart nyistandsat og med nyt navn tidlig i 2008.

Flåde 
Fartøjer anno 2011:
 Balmoral
 Boudicca
 Braemar
 Black Watch

Eksterne henvisninger 

 Fred. Olsen Cruise Lines officiel hjemmeside  
 Fakta om Fartyg: Fred. Olsen  
 Cruisepage.com Review  
 Fotografier af Black Watch og andre Fred Olsen cruise ships  
 Fotografier af den nuværende Fred. Olsen Cruises flåde  

Rederier fra Norge
Etableret i 1848
Rederier fra Storbritannien
Skibsagent

En skibsagent er en mægler som formidler forbindelse mellem ledig skibskapacitet og fragtopgaver. En befragter ekspederer fragtgods, mens skibsagenten har som hovedopgave at være brobygger mellem den ledige fragtkapacitet og fragtopgaverne.

Skibsagenter kan også operere som reder ved at chartre skibe og operere dem driftsmæssig. Dette indebærer at de fungerer som agent med hovedvægt på den driftsmæssige disposition af skibet, mens rederiet driver skibet operationelt.

Skibsterminologi
Stillingsbetegnelser
Humidor

Humidor er et opvaringssted for cigarer. Det er en speciel trækasse eller boks, der indeholder en fugter med eksempelvis propylenglycol og et hygrometer.

En humidor bør holde en fugtighed på 68 – 74 %.

Materiale

Træsorter 
Humidorer udføres normalt af tre træsorter:
 Spansk cedertræ er det mest populære materiale med følgende positive egenskaber:
 Beskytter mod insekter] ved cedertræets duft.
 Kan absorbere en stor mængde fugt, som stabiliserer klimaet i humidoren.
 Fremskynder cigarernes ældningsproces
 Positiv påvirkning af cigarernes smag
 Amerikansk rødt cedertræ
 Honduransk mahogni

Tobak
Geo (virksomhed)

Geo er en dansk rådgivende ingeniørvirksomhed, der er specialiseret inden for jord og vand. Virksomheden har kontorer i København og Århus og beskæftiger 200 medarbejdere, heriblandt nogle af verdens førende ingeniører indenfor geomekanisk modellering samt forsøg på bjergarter. GEO har udført flere end 72.000 geotekniske og miljøtekniske undersøgelser i ind- og udland.

Historie 
Geoteknisk Institut startede i 1943 som et uafhængigt institut under Akademiet for de Tekniske Videnskaber (ATV), hvor det skulle fungere som et center for udvikling og forskning inden for geoteknik, fundering og råstofundersøgelser. Dette skulle finde sted ved at udføre opgaver der skulle forbinde teori og praksis inden for de førnævnte områder.

I 1955 blev J. Brinch Hansen udnævnt som direktør og i de næste 14 år steg antallet af medarbejdere til 155, fra de blot 20 der var ansat da han blev ansat. Han startede desuden Geoteknisk Instituts Bulletin.

I 1998 meldte instituttet sig ud af ATV og to år senere skifter virksomheden navn til GEO, fra 2014 skrevet Geo.

Signaturprojekter 
Følgende er en oversigt over de signaturprojekter firmaet har stået for:
 Femern Bælt forbindelsen – avancerede laboratorieforsøg og storskalaforsøg (2010-2011)
 Københavns Metro Cityring – geotekniske forundersøgelser samt geologisk modellering og grundvandsmodellering (2007-2011)
 Anholt Offshore Wind Farm – geofysiske og geotekniske undersøgelser og laboratorieforsøg (2010-2011)
 Gwynt y Môr Offshore Wind Farm (2009)
 Race Bank Offshore Wind Farm – geofysiske og geotekniske undersøgelser (2008-2011)
 Horns Rev 2 (2006)
 DR-byen – grundvandssænkning (2001)
 Malmö Citytunnel – miljøprojekt (1998)
 Horns Rev 1 (1998)
 Københavns Metro – geotekniske forundersøgelser (1997)
 Øresundsbroen (1994)
 Storebæltsbroen (1987-1995) – bl.a. grundvandssænkning for de borede tunneler (1993-1994)
 Ny Lillebæltsbro (1965)

Litteratur 
 F.V. Lange (1993): Geoteknisk Institut 1943-93, jubilæumsbog “tilegnet mindet om Ellen Louise Mertz”, 180 sider

Referencer 

Etableret i 1943
Ingeniørvirksomheder i Danmark
Kongens Lyngby
Brabrand
Flûte d'amour

Flûte d'amour eller flauto d'amore er et medlem af fløjtefamilien stemt i enten A, Ab eller Bb. Den er altså placeret mellem den moderne C-fløjte og altfløjten (stemt i G); den besidder altfløjtens blødhed, men har ikke dennes problemer i det høje register, hvor den minder mere om c-fløjten. Den er familiens mezzosopran eller kontratenor.

Fløjten blev først lavet i barokken, hvor træblæsere blev mere populære, og selvom den i dag er temmelig sjælden, blev der skrevet en del værker for den i barokken.

Denne type fløjte produceres ikke af alle fløjteproducenter i dag, men kan fås på bestilling hos Sankyo Flute Company og Altus Flutes.

Se også 
 Obo d'amore – instrument i obofamilien med en lignende rolle
 Andre transponerende instrumenter, der også klinger en stor sekund under det skrevne:
 Sopransaxofon
 Klarinet
 Trompet
 Kornet
 Flygelhorn

Eksterne henvisninger 
 

Fløjter
Robert Helenius

Robert "The Nordic Nightmare" Helenius (født 2. januar 1984 i Stockholm) er en finsk professionel sværvægtsbokser. Som en amatør, vandt han sølv ved EM i 2006 supersværvægt. Helenius vandt i 2010 den europæiske sværvægtstitlel da han besejrede Tony Gregory.

Han lev professionel for Tysklands Wilfried Sauerland i 2008. Han har en ren rekordliste med 15 sejre (10 KO). I 2009 slog han den tidligere britiske sværvægtmester Scott Gammer id og vandt over Taras Bidenko ved en 3. omgangs stopsejr. I januar 2010 vandt han over den tidligere WBO verdensmester Lamon Brewster ved TKO i 8. ogamng. Han vandt mod Gbenga Oloukun den 26. marts 2010 i Helsinki, Finland, på trods af at bræke en knogle i knoerne på sin højre hånd.
I august 2010 vandt Helenius, den ledige europæiske sværvægtstitel mod ubesejrede Gregory, Tony. Han forsvarede sin titel for første gang den 27. november i 2010 ved at vinde over Attila Levin med en teknisk knockout i anden omgang. I den korte kamp, vandt han også den ledige WBO Intercontinental titel. Den 2. april 2011, besejrede han Samuel Peter i niende omgang, med succes forsvarede sin WBO Intercontinental titel og vandt også den ledige WBA Intercontinental titel.

Eksterne henvisninger 

 Profile på Finnish Boxing Online 

Boksere fra Finland
Personer fra Helsinki
Loppa (ø)

Loppa (nordsamisk: Láhppi) er en ø i Loppa kommune i Troms og Finnmark. Øen ligger i vestlige  del af kommunen, ved Lopphavet, vest for øen Silda.

Øen Loppa var tidligere kommunens centrum, og et vigtig fiskerleje. På den sydlige del af øen ligger Loppa kirke fra 1953. I dag er der kun 1-2 fastboende tilbage på øen.

På øen findes et havfuglereservat, som blev oprettet i 1983.

Eksterne henvisninger 
 Kridhvid strand med historisk sus (VG om Loppa 20.07.2007)
 Harald Samuelsberg og Leonhard Gamst: Samerne og skolen i Loppa (fra Samisk skolehistorie 2. Davvi Girji 2007) 
 Om Loppa kommune  (Loppa kommunes hjemmeside)

Referencer 

Øer i Troms og Finnmark
Loppa
Esteban Camou

Esteban Camou (født 18. marts, 1976 i Navojoa, Sonora i Mexico) er en mexicansk supermellemvægtbokser.

Professionelle Karriere 
Han har kæmpet mod kommende mestre som Andre Ward og Jean Pascal og legendariske mexicanske bokser Luis Ramon Campas.

Referencer 

Boksere fra Mexico
Super-mellemvægtere
Søbegravelse

Søbegravelse (også kaldet maritim begravelse, søbisættelse) er en begravelsesceremoni foretaget ved nedsænkning af den afdødes lig over vand, eller spredning af aske over vandet. Typisk havvand. Den er regelmæssigt foretaget af flådeskibe, men kan også udføres af private individer i forskellige lande.

En blanket til ansøgning om søbegravelse, ved askespredning, i dansk farvand kan hentes på personregistrering.dk

Kendte personer begravet på åbent vand 
 Sir Francis Drake (1540–1596) (i en blykiste ud for kysten af Portobelo, Panama)
 Edward Winslow (1595 – 1655) (begravet til søs i havet i nærheden af Jamaica den 8. Maj 1655)
 Stan Getz (1927–1991) (kremeret, og asken spredt i Stillehavet ud for Malibu, Californien)
 Robert A. Heinlein (1907–1988) (kremeret, og asken spredt i Stillehavet)
 Doug Henning (1947-2000) (kremeret, og asken spredt i Stillehavet ved Redondo Beach, Californien)
 Sir Edmund Hillary (1919–2008) (kremeret, og asken spredt ved New Zealands Hauraki Gulf)
 Sir Alfred Hitchcock (1899–1980) (kremeret, og asken spredt i Stillehavet)
 Rock Hudson (1925–1985) (kremeret, og asken spredt)
 Janis Joplin (1943–1970) (kremeret ved Westwood Village Memorial Park Cemetery, og asken spredt i Stillehavet)
 Dennis Wilson (1944–1983) (kremeret, og asken spredt i Stillehavet ud for Californien)
 Leyla Gencer (1928-2008) (kremeret, og asken spredt i Bosphorus)
 DeForest Kelley (1920–1999) (kremeret, og asken spredt i Stillehavet)
 Gene Kelly (1912–1996) (kremeret, og asken spredt)
 John F. Kennedy, Jr. (1960–1999) (kremeret, og asken spredt i Atlanterhavet ud for af Martha's Vinyard)
 Werner Klemperer (1920–2000) (kremeret, og asken spredt)
 Peter Lawford (1923–1984), skuespiller, kremeret, og oprindeligt begravet ved Westwood Village Memorial Park Cemetery; senere gravet op og spredt over Stillehavet.
 Steve McQueen (1930–1980) (kremeret, og asken spredt i Stillehavet)
 Robert Mitchum (1917–1997) (kremeret, og asken spredt)
 Vincent Price (1911–1993) (kremeret, og asken spredt ved Point Dume, Malibu, Californien)
 Flådeadmiral Sir Alfred Dudley Pickman Rogers Pound (1877–1943) (kremeret, og asken spredt)
 Richard Rodgers (1902–1979) (kremeret, og asken spredt)
 H. G. Wells (1866–1946) (kremeret, og asken spredt ud for England)
 Mange af de bjærgede lig efter forliset af RMS Titanic blev begravet til søs.
 Adolf Eichmann (kremeret, og asken spredt i Middelhavet) Begravet til søs for at forhindre at hans grav skulle blive et tilløbssted for tilhængere.
 Osama Bin Laden (1957–2011) (kremeret, og asken spredt i Stillehavet) Ligeledes for at forhindre at graven skulle blive et tilløbssted for tilhængere.

Eksterne henvisninger 
 Spredning af aske over åbent hav

Død
Overgangsriter
Søfart
UTFO

UTFO (som betyder Untouchable Force Organization) er en amerikansk old school hiphop-gruppe, som var populær i 1980'erne, og hvis mentorer var contemporary R&B-gruppen Full Force.

Historie 
UTFO består af Kangol Kid (Shiller Shaun Fequiere), Educated Rapper (Jeffrey Campbell) (også kendt som EMD), Doctor Ice (Fred Reeves) og Mix Master Ice (Maurice Bailey). Gruppens bedst kendte single er "Roxanne, Roxanne", en udbredt rost hiphop-klassiker, som frembragte en sensation på hiphop-scenen kort tid efter den udkom, og den inspirerede adskillige svarsange, hvoraf den mest bemærkelsesværdige udførtes af Marley Marls protegé Roxanne Shanté.

"Roxanne, Roxanne" var oprindeligt b-siden til den mindre kendte "Hangin' Out". Educated Rapper var på grund af personlige problemer ikke medvirkende på gruppens andet forsøg, Skeezer Pleezer fra 1986, som afstedkom ét bemærkelsesværdigt nummer med sangen "Split Personality". "Roxanne, Roxanne" blev i 2008 rangeret som nummer 84 på VH1's 100 Greatest Songs of Hip Hop..

Kangol Kid og Doctor Ice mødtes som dansere for Whodini inden de dannede UTFO i 1983 i Brooklyn i New York City. Gruppen fik en pladekontrakt i 1984 med Fred Munaos Select Records, og udgav samme år hitsinglen "Roxanne, Roxanne." Gruppens debutalbum produceredes af R&B-gruppen Full Force. Ifølge VH1 er gruppen stadig aktiv. Medlemmerne af UTFO var de første breakdancere til at optræde i det nationale talkshow The Phil Donahue Show.

Diskografi

Albums 
 UTFO (1985), Select
 Skeezer Pleezer (1986), Select
 Lethal (1987), Select
 Doin' It! (1989), Select
 Bag It & Bone It (1991), UTFO/Jive/RCA Records

Kildehenvisninger

Eksterne henvisninger 
 Mix Master Ices officielle hjemmeside 

Hiphopgrupper fra USA
Økolariet

Økolariet er et videns- og oplevelsescenter om natur, miljø, klima, energi, opfindelser og innovation, der ligger i Vejle. 

Økolariets udstillinger og undervisning kombinerer naturvidenskab med samfundsaktuelle udfordringer og resultater. Temaerne handler om naturen omkring os, drikkevand og spildevand, affald og resurser, klimaforandringer, energi, robotteknologi, rumfart, kampen om råstoffer, dyr i krig  og meget mere.

Økolariet er udpeget som det regionale center for undervisning i natur, teknologi og sundhed, kaldet NTS-center og drives af Vejle Kommune i et fast partnerskab med det lokale spildevands- og affaldssselskab. Desuden udvikles nye udstillinger og undervisning med skiftende partnere fra dansk erhvervsliv og uddannelsessektoren.

Økolariet har siden 2009 været godkendt som videnspædagogisk aktivitetscenter.

Referencer

Eksterne henvisninger 
 http://www.okolariet.dk/
 http://www.fbbb.dk/Default.asp?ID=1231

Bygninger, konstruktioner og anlæg i Vejle
Kultur i Vejle
Etableret i 2003
Rail Baltica

Rail Baltica er et prioriteret projekt i den Europæiske Unions Transeuropæiske Transportnetværk (TEN-T). Formålet med projektet er at forbinde Finland, Baltikum og Polen med en jernbane, og også forbedre forbindelsen mellem Central- og Østeuropa og Tyskland. Projektet går ud på at etablere en ubrudt jernbaneforbindelse fra Tallinn i Estland til Warszawa i Polen, som skal gå via Riga i Letland og Kaunas i Litauen.
Afsnittet fra Helsinki til Tallinn skal betjenes af eksisterende kommercielle færgeforbindelser. I fremtiden kan en foreslået Helsinki-Tallinn-tunnel muliggøre jernbaneforbindelse direkte mellem de to hovedstæder. Længden af den samlede jernbaneforbindelse mellem Tallinn og Warszawa vil blive på mindst 950 kilometer.

Se også 
 Via Baltica

Kildehenvisninger

Eksterne henvisninger 
 Feasibility study on Rail Baltica railways 
 Projektbeskrivelse  

Jernbanetransport i Estland
Jernbanetransport i Letland
Jernbanetransport i Litauen
Jernbanetransport i Polen
P&O Nedlloyd

P&O Nedlloyd Container Line Limited var et engelsk-hollandsk verdensomspændende oceangående containerrederi, med dobbelt hovedkvarter i London og Rotterdam. Selskabet blev dannet i 1997 ved sammenlægningen af containerafdelingen af det førende hollandske transportselskab Nedlloyd Lines, en underafdeling af Nedlloyd-koncernen, og den britiske maritime rederigigant P&O Group (P&O Containers). Fusionen var på daværende tidspunkt den største i det ellers fragmenterede containermarked, og anses generelt for at have påbegyndt den efterfølgende industrikonsolidering. Fusionen skabte en rederipendant til andre store anglo-nederlandske samarbejder, så som Shell, Unilever og Reed Elsevier.

I 2004 opkøbte Royal Nedlloyd de sidste udestående aktier i P&O og selskabet blev listet på den hollandske børs. Royal Nedlloyd blev opkøbt af A.P. Møller - Mærsk i 2005 og blev sammenlagt med containerafdelingen af Mærsk-Sealand og samlet kaldt for Mærsk Line. Eftersom Sealand oprindeligt var amerikansk, bibeholder Mærsk Line således de hollandske, britiske, amerikanske såvel som danske maritime rødder.

Eksterne henvisninger 
 Officiel hjemmeside 
 P&O Nedlloyd Heritage Website  
 P&O Nedlloyd Videos 
 Mærsk hjemmeside  

Multinationale virksomheder
Rederier fra Storbritannien
Rederier fra Holland
Tidligere virksomheder
Ķegums Vandkraftværk

Ķegums Vandkraftværk (, eller bare Ķeguma HES) ved byen Ķegums er det ældste vandkraftværk i floden Daugava og det tredjestørste i Letland. Komplekset består af to kraftværker; det første opførtes i årene fra 1936 til 1940, og det andet opførtes i årene 1976 til 1979. Komplekset totalrenoveredes i årene fra 1998 til 2001, og samtidig udskiftedes fire ældre turbiner med et samlet nominelt udtag på 65 megawatt. Den samlede kapacitet er på 264,10 megawatt. Vandkraftværket drives i dag af virksomheden Latvenergo.

Kildehenvisninger 

Vandkraftværker i Letland
Adriano Malori

Adriano Malori (født 28. januar 1988 i Parma) er en italiensk landevejscykelrytter. Han blev italiensk-, europæisk- og verdensmester i enkeltstart for U23-ryttere i 2008. Han har siden 2010 cyklet for Lampre-ISD.

Meritter 
2006
 Italiensk mester i enkeltstart, junior

2007
 Italiensk mester i enkeltstart, U23

2008
 Italiensk mester i enkeltstart, U23
 Europamester i enkeltstart, U23
 Verdensmester i enkeltstart, U23

2011
 Italiensk mester i enkeltstart

Eksterne henvisninger 

Mandlige cykelryttere fra Italien
Personer fra Parma